# Joxe Ramon Zubimendi Imaz

Joxe Ramon Zubimendi Imaz (Usurbil, Gipuzkoa, 1952ko azaroaren 11 - 2024ko abuztuaren 8a) euskal idazlea eta hizkuntza-aholkularia izan zen. Euskaltzain urgazle izendatu zuten 1996an.

## Bizitza

1980. urteaz geroztik lan handia egin zuen euskarazko hedabideetan euskararen kalitatea eta egokiera ikuskatzen eta bideratzen, hizkuntza-arduradun, bikoizketa-zuzendari, gidoigile, aktore, itzultzaile, esatari eta gainbegirale lanetan. Euskadi Irratiak eta HABEk eragindako Antzoki iluna sailaren zuzendari izan zen; sail horretan Bernardo Atxagaren nobelak irratirako egokitzen eta irratsaio horiek zuzentzen egindako lanagatik, 1990ean Argia Saria eskuratu zuen.
Irakasle-lanetan ere aritu zen, eta Idazkera liburua (1993) idatzi zuen. Euskaltzaindiko Jagonet kontsulta- eta aholku-zerbitzuaren arduradun izan zen.
2024ko abuztuan hil zen, 71 urte zituela.
| « | Euskara egokia ulerterraza da; baina euskara ulerterraza ez da egiten erraza. Euskara ulerterraza argia da, eta oso landua izan ohi da. Euskara erraza, aldiz, oso pobrea izan daiteke. Hortaz, ez nahastu bata bestearekin. | » |
| —Joxe Ramon Zubimendi |||

## Euskaltzain urgazlea

Euskaltzaindiak euskaltzain urgazle izendatu zuen 1996ko martxoaren 29an, eta Euskaltzaindiaren batzorde hauetan parte hartu zuen:
* Herri Literatura (1997-2017),
* Jagon saila (1997-1999),
* Corpusa (1999-2009),
* Komunikabideen lantaldea (2001-2003)
Euskaltzaindiako Jagonet kontsulta- eta aholku-zerbitzuaren arduraduna izan zen. JAGONET hizkuntzaren gaineko kontsulta-zerbitzu bat da, Akademiak Internet bidez herritarren esku jartzen duena. Zerbitzuaren helburua da euskararen erabilera zuzena eta egokia sustatzea, eta haren ardura hizkuntza-argibideak plazaratzea eta herritarrek hizkuntzari buruz bidalitako galderei erantzutea. Bi bide ditu erabiltzaileak hizkuntza-zalantzak argitzeko: horiek datu-basean bilatzea eta, erantzunik aurkitu ezean, galdera egitea.

## Obra

Lau ataletan sailkatu daiteke Zubimendiren obra: liburuak, katalogoak, egokitu zituen obrak, eta bideo dokumentalak.

### Liburuak

* Joxe Ramon Zubimendiren Ortotipografia.liburua. Hitz elkarketa eta marratxoa. (2004)Idazkera-liburua / Joxe Ramon Zubimendi, Pello Esnal ; Eusko Jaurlaritza, Kultura Saila. (1991)
* Jokaera-liburua : euskara, kultura, estiloa eta komunikazioa / Joxe Ramon Zubimendi. (1995)
* Bidezkoak : (1994-1996) kazetari-lanak : Donostiako "El Diario Vasco" periodikoan, "Bidezkoak" izeneko zutabean, argitaratuko iritzi-artikuluak ;
* Irakurbideak / Joxe Ramon Zubimendi, Pello Esnal. (1997)
* Udal-agiriak : Euskal Herriko udaletxeetan gehien erabiltzen diren 80 agirien ereduak / Joxe Ramon Zubimendi. (1999)
* Zubieta, mila urteko herria / Joxe Ramon Zubimendi. (2000)
* Joxe Artetxe (1906-1971) / egileak, Joxe Ramon Zubimendi, Mikel Atxaga ; [Eusko Jaurlaritza, Kultura Saila, Hizkuntza Politikarako Sailburuordetza]. (2001)
* Ortotipografia / Joxe Ramon Zubimendi. (2004) Ortotipografia.
* Gipuzkoa : Mari-lur = tierra de Mari / Joxe Ramon Zubimendi. (2009)
* Txerokiak denbora pasa / Joxe Ramon Zubimendi. (2016)

### Katalogoak

* Euskal idazleak = Basque writers = Escritores en lengua vasca / katalogoa, Joxe Ramon Zubimendi. (1998)
* Euskal haur eta gazte literaturaren irudigileak = Ilustradores de literatura infantil-juvenil en lengua vasca = Illustratorsof Basque Children's and Young People's Literature / katalogoa, Joxe Ramon Zubimendi. (1998

### Egokitzaile gisa

* Hamabost egun Urgainen / eleberria, Jose Antonio Loidi ; egokipena, Joxe Ramon Zubimendi. (1991)
* Antonio Maria LabaienPetrikilo / antzerkia, Antonio Maria Labaien ; egokipena, Joxe Ramon Zubimendi. (1993)
* Gizon bizarpeitutik eta emazte bizartsutik_ : 1-2. atalak / antzerkia, Antonio Maria Labaien ; egokipena, Joxe Ramon Zubimendi. (1993)
* Euskal eguna / antzerkia, Antonio Maria Labaien ; egokipena, Joxe Ramón Zubimendi. (1993)
* Jokoa ez da errenta / antzerkia, Antonio Maria Labaien ; egokipena, Joxe Ramón Zubimendi. (1993)
* Malentxo, alargun / antzerkia, Antonio Maria Labaien ; egokipena, Joxe Ramon Zubimendi. (1993)
* Osaba / jatorrizkoaren egilea, Toribio Altzaga (1926) ; egokitzailea, Joxe Ramon Zubimendi (1994)
* Burduntzia / jatorrizkoaren egilea, Toribio Altzaga ; egokitzailea, Joxe Ramon Zubimendi. (1994)
* Aterako gara / jatorrizkoaren egilea, Toribio Altzaga ; egokitzailea, Joxe Ramon Zubimendi. (1994)
* Txantxangorri kantaria / jatorrizkoaren egilea, Salbador Zapirain "Ataño" ; egokitzailea, Joxe Ramon Zubimendi. (1995)
| « | Zuzentasunak laguna behar du osagarri: egokitasuna | » |
| —Joxe Ramon Zubimendi |||

### Bideo eta dokumentalak

* Don Joxe Migel Barandiaran, ehun urte [Bideoa] / editorea, Martin Ibarbia ; errealizadorea, Iñigo Urreaga ; gidoi literarioa, Joxe Ramón Zubimendi ; [ekoizlea] Orio Produkzioak. (1989)
* Gipuzkoa beso zabalik = con los brazos abiertos / Gipuzkoako Foru Aldundia = Diputación Foral de Gipuzkoa ; errealizazioa, Martin Ibarbia, Rosa Lerchundi ; gidoi literarioa, Jose Ramon Zubimendi. (1990)
* Labaien, hitz bitan : dokumentalaren gidoia / Joxe Ramon Zubimendi. (1997)
* Gipuzkoa mundi. 1, director = zuzendaria, Joxe Ramon Zubimendi Imaz. (2006)
* Gipuzkoa mundi. 2, director = zuzendaria, Joxe Ramon Zubimendi Imaz. (2007)
* Gipuzkoa mundi. 3, director = zuzendaria, Joxe Ramon Zubimendi Imaz. (2007)
* Gipuzkoa mundi. 4, director = zuzendaria, Joxe Ramon Zubimendi Imaz ; textos = idazlanak, Joxe Artetxe. (2007)
* Gipuzkoa mundi. 5, director = zuzendaria, Joxe Ramon Zubimendi Imaz ; textos = idazlanak, Juan A. Urbeltz... [et al.]. (2007)

## Oharrak

* ↑ Euskal herritar horren aukera pertsonala da euskal abizen hori Imaz formarekin idaztea. Izan ere, Euskaltzaindiak euskara batuan Imatz idatzi behar dela arautu du. Ikus Euskal Onomastikaren Datutegia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Agirre, Jon. (2024-8-9). «Joxe Ramon Zubimendi idazle eta hizkuntzalaria hil da» Diario Vasco (Noiz kontsultatua: 2024-8-10).
* ↑ «Zubimendi Imaz, Joxe Ramon» www.euskaltzaindia.eus (Noiz kontsultatua: 2024-08-09).
* 1 2 3 Iraola, Arantxa. (2024-08-08). «Joxe Ramon Zubimendi irakasle eta itzultzailea hil da» Berria (Noiz kontsultatua: 2024-08-08).
* ↑ «Zubimendi Imaz, Joxe Ramon» www.euskaltzaindia.eus (Noiz kontsultatua: 2024-08-09).
* ↑ «JAGONET» www.euskaltzaindia.eus (Noiz kontsultatua: 2024-08-09).
* ↑ «Bilaketaren emaitzak - Zubimendi, Joxe Ramon, (1952-) :: Library Catalog» www.kmliburutegia.eus (Noiz kontsultatua: 2024-08-09).

## Kanpo estekak

* Jose Ramon Zubimendi: Ortotipografia. Eusko Jaurlaritza - Euskara Zerbitzua. Gasteiz. 2004.
* Joxe Ramon Zubimendi Inguma datu-basean.
* (Gaztelaniaz) Zubimendi Imaz, José Ramón Auñamendi Entziklopedia
* Datuak: Q12260736